Θεσσαλονίκη, 01/06/2023

**Η Lidl Ελλάς στηρίζει την Ένωση «Μαζί για το Παιδί» ως διακεκριμένος χορηγός του Νο Finish Line Athens για 2η συνεχή χρονιά**

**Επιπλέον στήριξε τον παράλληλο αγώνα Lidl Woman Run ως ονομαστικός χορηγός.**

Δυναμικό «παρών» έδωσε και φέτος η **Lidl Ελλάς** στο 7ο **No Finish Line Athens**, στηρίζοντας ως **διακεκριμένος χορηγός** τον μεγαλύτερο φιλανθρωπικό αγώνα δρόμου στη χώρα, που πραγματοποιήθηκε από τις 10 έως τις 14 Μαΐου 2023 στην Αγορά Καλατράβα του ΟΑΚΑ. Η εταιρεία συμμετείχε με δικό της περίπτερο, προσφέροντας φυσικό χυμό και σνακ στους παρευρισκόμενους, ενώ ήταν επιπλέον **ονομαστικός χορηγός** του παράλληλου αθλητικού αγώνα 5χλμ., **Lidl Woman Run**, όπου γυναίκες κάθε ηλικίας και αγωνιστικού επιπέδου, ένωσαν την αγάπη τους για τα παιδιά και το πάθος τους για τον αθλητισμό, στηρίζοντας την Ένωση **«Μαζί για το Παιδί»**.

Τα μετάλλια στις νικήτριες του αγώνα Lidl Woman Run απένειμαν ο πρεσβευτής και συνοδοιπόρος του No Finish Line Athens και συνεργάτης της Lidl Ελλάς, **Γιώργος Καπουτζίδης**, ο οποίος χαιρέτησε τον αγώνα, στέλνοντας ένα ηχηρό μήνυμα για τον σημαντικό ρόλο των γυναικών στην κοινωνία, αλλά και την ανάγκη προστασίας των δικαιωμάτων τους. Στην τελετή απονομής συμμετείχε επίσης η δημοφιλής σεφ και διαχρονική συνεργάτης της Lidl Ελλάς, **Γωγώ Δελογιάννη**.

Το No Finish Line Athens αποτελεί μία πρωτότυπη δράση άθλησης, ψυχαγωγίας και κοινωνικής προσφοράς **συνεχόμενης διάρκειας 100 ωρών** που ως απώτερο στόχο έχει την καταγραφή χιλιομέτρων που μετατρέπονται σε χρήματα. Κάθε ενδιαφερόμενος ανεξαρτήτως ηλικίας, έχει τη δυνατότητα να προσφέρει, περπατώντας ή τρέχοντας, χωρίς κανέναν χρονικό ή χιλιομετρικό περιορισμό, όποια στιγμή της ημέρας ή της νύχτας και όσες φορές επιθυμεί.

Στο φετινό No Finish Line Athens συμμετείχαν περισσότερα από 8.000 άτομα και 105 ομάδες, μεταξύ των οποίων και **εργαζόμενοι της Lidl Ελλάς**, σε μία μοναδική κινητοποίηση για καταγραφή χιλιομέτρων που ξεπέρασε κάθε προσδοκία. Συνολικά, καταγράφηκαν 93.937 χιλιόμετρα, 50% αύξηση από πέρυσι, τα οποία μεταφράζονται σε **χρηματική δωρεά ύψους** **29.537€** στην Ένωση «Μαζί για το Παιδί» για την υλοποίηση προγραμμάτων που αφορούν στη στήριξη μονογονεϊκών οικογενειών με ανήλικα παιδιά.

Η Lidl Ελλάς, πιστή στη δέσμευσή της για ένα καλύτερο αύριο, υποστηρίζει με συνέπεια πρωτοβουλίες με κοινωνικό αποτύπωμα που στοχεύουν στην ανακούφιση ευπαθών κοινωνικών ομάδων.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

**youtube.com/lidlhellas**